વર્ષો પહેલા સમગ્ર પંથકમા કાલા કપાસનુ પિઠુ વિરમગામ એક માત્ર કહેવાતુ વિરમગામ માથી કાલાના ભાવો નક્કી થતા હતા. વિરમગામ પંથક તમામ ખેડૂતો કાલા કપાસના ધંધા સાથે સંકડાયેલો હતો. અને કાલા કપાસની ખેતીવાડી બઝાર ઉત્ત્પન્ન સમિતિ વિરમગામ મા આવેલી છે. આજે પણ વિરમગામ ગામ કાલા કપાસના ધંધા માટે મોખરાનુ સ્થાન ધરાવે છે. સમયાંતરે ટેકનોલોજીનો વિકાસ થતા આ ધંધામાઁ માનવ બળ ઓછુ વપરાતુ થયુ છે.ત્યારે વર્ષો પહેલા આ ધંધામા 4 માસની સીજનમા ગરીબ અને મધ્યમ વર્ગ જે કમાણી કરતો તેના ઉપર પુર્ણ વિરામ મૂકાઈ ગયો છે. વર્ષો પહેલા આ ધંધામાથી કાલાની ધડીઓ ઘરે લાવીને તેનુ ફોલાણ કરીને સામાન્ય પરિવારો ચાર માસમા આખા વર્ષનુ ગુજરાન ચલાવી લેતો. પણ ટેકનોલોજીનો વિકાસ થવાથી કાલા ફોલવાથી માંડીને જીનીંગ પ્રેસિંગ સુધી ઓનલાઇન સો જીન આવતા ફોલાણ ઉપર નભતા પરીવારોની રોજી રોટી છીનવાઈ ગઈ.